JohanHeinsen/ENO huggingface dataset:
Viborger Samler, 1839-05-31
Storbritannien og Jrland. J Følge de antiradicale Blades Beretninger, ville Cartisterne forsvinde af sig selv, da deres Bestræbelser allerede nu begynde at finde mindre Bifald blandt de lavere Folkeklasser. Jrland er fuldkommen roligt, det sikkreste Beviis paa Lord Normanbys og Lord Forteseues kloge Forholdsregler og vise Bestyrelse af denne vigtige Provinds.
Viborger Samler, 1839-05-31
Jndenlandske Efterretninger. Naar Hs. Maj. Kongen den 12te Juni er afreist fra Kjøbenhavn til Kiel, vil Hs. Maj. Dronningen Dagen efter tage til Sommerresidentsen paa Frederiksberg.
Viborger Samler, 1839-05-31
J Søndags Aftes Kl. 9 1/2 indtraf Deres kgl. Høiheder Prinds Frederik Ferdinand og høie Gemalinde til Aarhuus, efter at være afreiste om Morgenen Kl. 4 1/2 fra Kbhavn, og have indskibet sig fra Kallundborg om Eftermiddagen Kl. 2. Deres kgl. Høiheder forblive denne Gang kun circa 14 Dage i Aarhuus, saasom Hs. kgl. Høihed, som commanderende General i Nørre-Jylland, da begiver sig til de øvrige Garnisoner, der staae under Høistsammes Generalcommando, for at inspicere de forskjellige Regimenter i deres Standqvarterer. (Ah. Av.)
Viborger Samler, 1839-05-31
Den 26de Mai feiredes en af de skjønneste Feste, hvoraf den høiere aandelige Udvikling i de nordiske Riger, saavelsom den større følte Trang til en aandelig Forbindelse imellem samme i den senere Tid har frembragt flere, i det nemlig omtrent 150 svenske Studenter fra Universitetet i Lund gjestede deres danske Brødre, og bleve af dem modtagne med sand Hjertelighed. Efter foregaaende Melding ankom ovennævnte Antal Svenske med Dampskibet "Malme til Kbhavn i Gaar Formiddag og bleve modtagne paa Toldboden af en Committee, som var udvalgt, til at repræsentere de danske Studenter og forestaa den Fest, som var beredt. Formiddagen gik hen med at besee Kjøbenhavn, og Kl. 3 Eftermiddag samledes alle de svenske tilligemed henved 250 danske Studenter i Regentsens Gaard, hvorfra Toget Kl. 4 drog til Skoven. Det var i Sandhed et smukt Syn at see denne Masse af 400 unge Mennesker, Arm i Arm, at vandre syngende langs Strandveien til Charlottenlund. Her gjordes holdt i faa Minuter, hvorpaa droges videre gjennem Ordrup til det Landsted, der beboes af den Mand, der ved sine Værker har en saa stor Andeel i den aandelige Sammenknytning, som i den senere Tid finder Sted imellem de tvende Naboriger, nemlig Oehlenschlager, der, efterat han havde budet de Fremmede Velkomsthilsen, modtoges med et eenstemmigt Hurra, hvorpaa han sluttede sig til Toget, der med Musik i Spidsen drog til Jægersborg Dyrehave, hvor en Bevertning var beredt til Modtagelsen. Her glædede de svenske Gjester os med nogle herlige melodiske Sange, der bleve udførte med en Præcision, som kun de jævnlige Syngeovelser, som finde Sted i Lund, kunne frembringe.
Viborger Samler, 1839-05-31
Af danske bleve følgende i Dagens Anledning forfattede Sange afsiungne: "Velkommen af J. P., "Hilsen til svenske Studenter, af Poul Rytter, og en Skaal for Norden, af A. S. Flere Toaster bleve udbragte under Maaltidet, som foruden af Oehlenschlager bivaanedes af flere Professorer ved Kjøbenhavns Universitet. Opbrudet skeete henved Kl. 12 og Toget drog igjennem Charlottenlund til Kjøbenhavn. Dampskibet Malmø er af de svenske Studenter fragtet til at overføre dem i Aften, efterat de i Eftermiddag have bivaanet Studenternes Vaabenøvelser paa Nørrefælled. (Dagen af 27de D.)
Viborger Samler, 1839-05-31
Som et interessant Bidrag til Beretningen om de svenske Studenters herværende Ophold kan berettes, at den største Deel af disse, i Forening med omtr. 50 danske, hilsede vor Thorvaldsen i Gaarden ved Charlottenborg Slot i Gaar Middags (d. 27de ds.)med et "Længe leve ledsaget af et eenstemmigt Hurra, hvilket Konstneren efter en hjertelig Tak giengieldte, ved at indbyde den forsamlede Skare til at besee hans Atelier og Bolig, hvor han foreviste og udførligen forklarede sine her samlede Konstsager, ogsaa en af Academiets Lærere, Prof. Ursin, der just var tilstede, viste vore Gjester megen Forekommenhed. Da Dampskibet Malmo paa Grund af dets forestaaende Reise i Dag (28de) til Lübeck, ei kunde tøve længere, end til den berammede Tid, begave de Svenske sig ombord Kl. 6, efter at de først havde seet Studentercorpset opstillet, og ledsaget samme til Nørreport. De danske Studenter, som ei vare i Corpset, fulgte deres Giester ombord paa Dampskibet, hvor man, efter den hjerteligste Afsked, Løfte og varigt Venskab og gjensidigt Besøg, skiltes af under et mangfoldigt Hurraraab. – Man kan ei andet end beklage, at den herskende gode Stemning skulde blive afbrudt ved en Dissents, der opstod mellem de Studerende og Vagten ved Indgangen til lange Linie, hvilken Conflict, dog gik af uden større Ubehageligheder. De danske Studenter erholdt nemlig kort efter Adgang til lange Linie, for derfra at bringe de afreisende svenske Venner det sidste Hurra. (S. Bl. af 28de De.) Studentercorpsets aarlige Excerceerøvelser begyndte den 23de Mai, og idag (25de) skal der allerede constitueres en Krigsret i Anledning af en begaaet Jnsubordinationsforseelse. (Aarh. Av.)
Viborger Samler, 1839-05-31
Den 27de Mai om Aftenen høitideligholdt Kbhns. Læseforening den 28de Mais Fest paa Skydebanen Enighedsværn, under Præsidium af Dhrr. Cand. Orla Lehmann, Procurator Balthasar Christensen og Dispacheur Wessely. Ved Bordet, hvorved den af 250 Personer bestaaende Forsamling satte sig Kl. 9 1/2, udbragtes forskjellige Skaaler, hvoraf de fleste optoges med høi Jubel og Bravoraab. (Sjællpst.)(Odense Læseforening har den 26de de om Aftenen feiret 28de Maiss-Festen.) – J Randers er denne Festdag høitideligholdt af tvende talrige Selskaber, hvoraf det ene afholdtes paa Gjæstgivergaarden og det andet paa Raadhuuset. Sidstnævnte forenede tillige dermed det velgjørende Øiemed, at stifte et Understøttelsesfond til fattige Børns Beklædning ved deres Confirmation. Paa begge Steder bleve flere Sange afsjungne og patriotiske Skaaler, med dertil passende Jndledningstaler, udbragte. Om Aftenen musicerede Borgervæbningens Janitscharmusik i Marienlund, og de i Havnen liggende Skibe havde hele Dagen flaget. R. A.)¬
Viborger Samler, 1839-05-31
J disse Dage er en allerunderdanigst Ansøgning med 740 Underskrifter indleveret til Hs. M. Kongen fra Beboerne af Ribe og Veile Amter angaaende den nye Matricul eller Jordskyldsætning. Vor Landsmand, Hofraad H. Haurowitz, der er ansat som Livlæge hos en af de yngre russiske Stor fyrster og tillige er Ridder af flere russiske Ordener, er nu af Hs. Maj. Kongen bleven udnævnt til Ridder af Dannebrogen.
Viborger Samler, 1839-05-31
Regimentschirurg ved første jydske Jnfanteriregiment, Joh. Carsten Huushahn, er ved Døden afgaaet. (Aalb. Av.)
Viborger Samler, 1839-05-31
Fra næste Maaneds Begyndelse fratræder Hr. J.P. Grune Redactionen af Kjøbenhavns Morgenblad og denne overtages da af Hr. G. Siesby, Forfatter af de under Mærket – – paa forskjellige Steder leverede Digte. (Berl. Tid.)
Viborger Samler, 1839-05-31
Af de ved Jndustriforeningens Udstilling foreviste Gjenstande har neppe nogen i den Grad tiltrukket sig Forsamlingens Opmærksomhed, som det af Hr. Ramsing opfundne selvspillende Orgel, Auletion kaldet. Dette Jnstrument kan passende sættes imellem Orgelet og Orgelpositivet med Valtser.
Viborger Samler, 1839-05-31
Den afdøde Declamator og Dandselærer Bagge gaaer i den senere Tid igjen paa Smaatheatrene i Kbhavn og Nabobyerne, og fremsiger til almindelig Moerskab: "Min Søn om Du vil i Verden frem, saa buk, paa sin sædvanlige geniale Maneer. (Ah. Av.)¬
Viborger Samler, 1839-05-31
J hamb. Correspondent læses en Skrivelse fra Rom hvori det blandt Andet hedder: "Jndløbne Breve fra Kjøbenhavn give os Haab om, at Thorvaldsen efter al Sandsynlighed igjen vil indtræffe hertil til Vinteren. Han skal have ifinde, i October i Mun chen at bivaane Opstillingen af den, sammesteds nylig støbte Rytter-Statue af Churfyrsten Maximilian, og derefter at fortsætte Reisen hertil. J hans Atelier er man i denne Tid beskjæftiget med at indpakke hans talrige Samling af Gips-Afstøbninger af de fortrinligste Antiker, for at sende dem til Livorno, hvor et dansk Krigskib skal afhente dem til det thorvaldsenske Museum i Kjøbenhavn. Det er neppe tilstrækkelig bekjendt, hvormeget det lille Danmark gjør for Kunst og Videnskab; men seer man blot hen til de mange Kunstnere fra hiint Land, der, understøttede og beskjæftigede fra Hjemmet, opholde sig her i Rom, og som alle ere mere eller mindre duelige Folk, da kan man vel spørge, hvilket Land der i Sammenligning kan opvise saamange Kunstnere hers, Befordringen af den helsingørske Diligence og Brevpost er ansat til ny Licitation førstkommende Tirsdag. Conditionerne ere forandrede og deriblandt ogsaa, at befordringstiden af Person- og Pakkeposten er forlænget 1 eller 1/2 Time. – Da den helsingørske Diligence, saavidt vides, er bygget sværere end de andre, og da det kun sjeldent vil komme an for de Reisende paa denne Route, om de naae Bestemmelsesstedet 15 eller 20 Minutter for eller senere, saa vil hiin Forandring i betydelig Grad formindske, hvad der ellers blev et sandt Dyrplageri. (Berl. T.)
Viborger Samler, 1839-05-31
Jfølge Brev fra Helsingør ankom sammesteds den 23de De det første Skib for i Aar fra Kronstadt, med 7 Dages Reise. Capitainen berettede, at tilligemed ham udgik 20, 3 indkom, nemlig en dansk Messinafarer, et americansk Skib, og det Lybeker Dampskib. Havnene i Østersøen kunne altsaa nu antages at være frie for Jis. (Handlst.)¬
Viborger Samler, 1839-05-31
J Sjællandsposten fortælles, at i en vis By indtraf nylig det Tilfælde, at en fattig Kone, der havde været ude paa Landet og tigge sig en Pose fuld Brød, da hun kom tilbage til Byen maatte betale 2 s. i Consumtion deraf, og, da hun ingen Penge havde med, laane dem hos en Anden.
Viborger Samler, 1839-05-31
Der erfares fra Sjælland, at den ny Eier af Hovedgaarden Basnæs, den unge og dristige Hr. J. Scavenius, har paa særdeles billige Vilkaar tilbudet Godsets Bønder Ophævelsen af Hoveriet in natura, og at de fleste af dem med Taknemmelighed have modtaget Tilbudet. (Hemp. Av.)
Viborger Samler, 1839-05-31
Jfølge en Bekjendtgjørelse i Berl. Tid. fra Vordingborg Kjøbstads og Vordingborg søndre Birks Skifterets Contoir, skulle ikke færre end 55 fra den nylig med Pension entledigede Kammerraad Dr. jur. Kalls Embedstid henstaaende usluttede Boer foretages til Slutning i anstundende Juni og Julii Maaneder.
Viborger Samler, 1839-05-31
Odense, 27de Mai. Efterat Hs. Kongl. Høihed Prinds Frederik Carl Christian i Fredags var reist tilbage til Fredericia, forlode Deres Kgl. Høiheder Prindsgouverneuren med høie Gemalinde vor Stad, i Søndags Middag, for over Holsteenshuus og Faaborg at tage til Augustenborg. – Det steyermarkske Musikselskab lod sig iaftes høre paa Theatret i en Concert a la Strauss. Ethvert Nummer modtoges med et ualmindeligt levende bifald. (Hemp. Av.)
Viborger Samler, 1839-05-31
Under 10de De har Hs. Maj. Kongen allernaadigst befalet, at der skal oprettes en fuldstændig videnskabelig Realskole i Aarhuus. (Noget Nærmere herom vil blive meddeelt i næste Nr.)De af Hr. Hestehandler Harms den 25de De. i Randers opkjøbte Remonteheste af 46 Aars Alder og 10 Qv. 1 Toms Høide, betaltes med 80 til 100 Rbd. En 30 Stykker bleve kjøbte. De ere bestemte til Belgien. - Til Dato er anmeldt circa 16,000 Pd. Uld til Oplag og Salg fra Magazinet i Randers, i Markedet den 4de og 5te Juli d. A. (Rd. Av.) Viborg. Efter foregaaende Jndbydelse fra Bestyrelsen, forsamledes den 28de Mai nogle og tredive Medlemmer af Viborg Klub til en Souper i Klubbens Locale. Skaaler, udbragtes i Anledning af Dagens Fest for Hs. Majestæt Kongen, Hs. Kgl. Høihed Prinds Christian, Stænderinstitutionen, den jydske og Østifternes Stænderforsamling, Hertugdømmernes Stænderforsamlinger, den Kgl. Commissarius, og Præsidenten for Stænderforsamlingerne for Østifterne og Nørrejylland.
Viborger Samler, 1839-05-31
(Børs-Coursen, af 28de Mai, er uforandret.)
Viborger Samler, 1839-05-31
Ved Tallotteriets 1486de Trækning i Kjøbenhavn, den 28de Mai, udkom følgende Nummere: Reisende med Dampskibet Dania. Fra Kallundborg til Aarhuus: Jomfru A. Bach, Madame Kjørboe; Major v. Printzen: Propritair Ægidius; Forvalter Secher; Bundtmagersvend Frantzen, Premierlieutenant v. Tersling; Karlen Rasmus Nielsen, Kjøbmand Møller; Grosserer Beck med Kone og Søn, Høkerne Hedegaard og Bierbye; Frøknerne H. og C. Selmer; Etatsraad Brink-Seidelin; Frøken Brink-Seidelin; Mad. Baumann med Datter; Cand. juris Kampmann, Greve Christian Frys, Justitsraad Müller. Redacteur Clausen, Procurator Hansen, Lieutenant v. Jahn, Frøken Jahn, Student Schouboe, Proprietair von Halle, Madame Petersen, Jfr. Blücher, Kjøbmand Bierring, Forvalter Trojel Jfr. Fischer, Komd. Boye, Garver Wulff, Bødker Jensen, Jørgen Klattrup, Kroholder Jensen. Fra Aarhuus til Kallundborg: Oberst v. Høegh Guldberg med Datter; Bankbogholder Fabricius med Kone, 2 Børn og Tjenestepige; Handelslærling And. P. Broberg; Marchandiser A. Jensen; Pastor T. G. Olsen; Jomfru M. Ofvergaard; Handelsbogholder L. Th. Malling; Urtekræmmer Bondrup; Propritair N. Schmidt, Forpagter Schou. Med Paquetten Prindsesse Caroline fra Kjøbenhavn: Fru Commandeurinde Lütken, Frøken Lütken, Cand. juris Jespersen, Jomfruerne Dinesen, Unserud og Møller, Skomagermester Hoppe. Med Paquetten No. 1 fra Kjøbenhavn: Frøken Fontenai, Madame Gad, Kammerraad Krebs, Frøken Lewinsen, Qvæghandler Faurschou, Toldbetjent Moser, Politiebetjent Orum, Strømpehandler Jensen.
Viborger Samler, 1839-05-31
Med Dagvognen fra Viborg til Randers: Frøken Øllgaard.
Viborger Samler, 1839-05-31
Med Dagvognen fra Randers til Viborg: Kjøbmand G. Boye, Farver Bonne.
Viborger Samler, 1839-05-31
Døde. Kjøbenhavn: Forhenv. Registrator ved Courant Banken, J. G. Hvalsøe; Capitain N. A. L. Classen, 66 Aar. – Hillerød: Hans L. Svane, 42 Aar. – Ourøe Præstegaard: Anna J. Petersen, f. Børresen, 32 Aar. - Vester Skierninge Præstegaard. Mad. Jacobi Guldbek, f. Hornemann, 61 Aar. - Tiilst Skole: Christiane Sørensdatter, Enke efter afd. Vognmand Chr. H. Schmidt af Aarhuus, 63 Aar.
Viborger Samler, 1839-05-31
Paa 1ste Søndag efter Trinitatis prædiker Hr. Pastor Hindberg i Domkirken; i Søndresogns Kirke Hr. Pastor Ursin.
Viborger Samler, 1839-05-31
AVERTISSEMENTS. At Undertegnede her i Byen har etableret og aabnet en Viinhandel med Skjænkestue i Hr. Jnstitutbestyrer, Jacobsens Kjælder ligeoverfor Hr. Kjøbmand Boserup, tillader jeg mig herved at bekjendtgjøre, og idet jeg anbefaler mig med alle Sorter her brugelige gode Vine, St. Cr. Rom, Cognac, Punsch-Extract, Viin=Ædike &c., vil jeg ikke undlade i Særdeleshed at anbefale et Udvalg af fortrinlige Bordvine. Randers, den 20de Mai 1839. N. P. C. Theilgaard.
Viborger Samler, 1839-05-31
Kirkesanger- og Skolelærer-Embedet i Finderup er ledigt. Dets Jndkomster ere foruden Boelig, Jord, Brændsel og nogen Fourage, 6 Tdr. Rug, 10 Tdr. Byg, og omtrent 22 Rbd. Penge. Stiftets Biskop er kaldberettiget.
Viborger Samler, 1839-05-31
Bedste Sort islandsk Klipfisk, samt Stoltzer= og SveizerOst faaes hos Søren Møller.
Viborger Samler, 1839-05-31
Proclama. Creditorerne i Dødsboerne efter: a) Selveiergaardmand Jens Andersen i Tolstrup, Næsborg Sogn, b) Selveiergaardmand Christen Sørensen og Kone Kirsten Andersdatter af Wester Kjergaard i Skivum Sogn, og c) Andreas Holmbergs fraseparerede Hustrue Cathrine Jørgensdatter af Rosendal-Huset i Storegistrup Sogn, indkaldes herved med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Herredscontoiret i Løgstøer, den 24de Mai 1839. Svanenskjold.
Viborger Samler, 1839-05-31
Ved Proclama af 13de dennes, som snarest mulig læses ved vedkommende Under- og Over-Ret, ere Creditorerne i Boet efter afdøde Christiane Winther og efterlevende Mand Examinatus juris Poul Jacob Acthon, Arbefæsteeier af Fielleradgaard i Gunderup Sogn, Aalborg Amt, under Grevskabet Lindenborg, indkaldte til med 12 Ugers Varsel at anmelde deres Fordringer for undertegnede Skifteforvalter, hvilket herved endvidere bekjendtgjøres. i Henhold til Placaten 2den Juni 1819, 2. Lindenborg pr. Aalborg, den 13de Mai 1839. Kirstein, committeret Skifteforvalter. At Creditorerne i Stervboerne efter: 1) Proprietair Sigvard Altevelt Færck til Kongstedlund i Sønderkongerslev Sogn, Hellum Herred, og 2) Kirkesanger og Skolelærer Morten Christensen af Komdrup i samme Herred, ere indkaldte ved Proclamata af 20de dennes, der snarest muligt læses i vedkommende Retter, til inden 12 Uger at anmelde og beviisliggjøre deres Fordringer for undertegnede Skifteforvalter, bekiendtgjøres herved. Det tjener tillige til Efterretning for alle Vedkommende, at der i det førstnævnte Boe holdes en Skiftesamling paa Kongstedlund Løverdagen den 31te August næstkommende om Formiddagen Kl. 9. Hellum Hindsted Herreders Contoir paa Nørgaard pr. Aalborg, den 21de Mai 1839. Hvass. Lodsedler a 2 Rbmk. til den i Aalborg om kort Tid stedfindende Bortlodning af de mange smag- og værdifulde Dame-Haandarbeider og Jndustrigienstande, der ere skienkede til Jndtægt for de Vandlidte, kunne erholdes hos Undertegnede, ligesom Cataloger over samme ere tilkjøbs for 12 Rbs. pr. Stk. Viborg, den 31te Mai 1839. H. Wissing. tredigeret af Adjunct Reis; og H. Wissing, (Hermed følger Tillægsblad.)
Viborger Samler, 1839-05-31
Tillægsblad til Viborger Samler No. 70.
Viborger Samler, 1839-05-31
Blandede Efterretninger. De Afsendte fra de franske Søhavne have saavel af Finantsministeren, som af Ministeren for Marinen erholdt de bestemteste Forsikkringer om, at Lovudkastet angaaende Nedsættelse af Tolden paa Colonialsukker skulde vorde forelagt de Deputeredes Kammer henimod Slutningen af Mai Maaned. Sandsynlig vil man andrage paa en Nedsættelse af 15 Fres. pr. 100 Kilogram, ligesom og paa en forholdsmæssig Beskatning af de tvende Sukker=Hovedarter, samt fastsætte en Termin af 2 Aar for at kunne tilveiebringe denne Lighed Den første Nedsættelse i Colonialsukkertolden skal træde i Kraft to Aar efter Forordningens Bekjendtgjørelse.
Viborger Samler, 1839-05-31
Den østerrigske Keiser Ferdinands Mildhed har for nylig udtalt sig paa en Maade, der fortjener at omtales. Den for Landsforræderi til Døden dømte, og af Keiser Frants den Anden med 20-aarig Fængselstraf paa Fæstningen Munkatsch benaadede Feltmarschallieutenant Zucchi er af Keiser Ferdinand anviist Josephstadt til Opholdsted med fri Bolig og Underhold, hvortil maanedligen 50 fl. Conv. M. ere ham skienkede.
Viborger Samler, 1839-05-31
Den 15de Mai feirede Fyrsten af Metternich sin 66-aarige Fødselsdag. J denne Anledning var en Concert foranstaltet i de fyrstelige Værelser af udmærkede Dilettanter. Selskabet var yderst glimrende. Man bemærkede Erkehertugerne, Erkehertug Carls Sønner, Prindserne af Nassau, Prindsen af Vasa med Gemalinde, hele det diplomatiske Corps og Kjernen af Adelen i Wien.
Viborger Samler, 1839-05-31
Hertug Wilhelm af Brunsvig har den 21de Mai tiltraadt en Reise til Schweiz og Jtalien.
Viborger Samler, 1839-05-31
Storfyrst Thronfølgeren bivaanede den 20de Mai en Diner, som Russia Compani havde foranstaltet, og besvarede den til hans Ære udbragte Skaal i en kort engelsk Tale, hvori han udtrykkede sin Tak for den gjæstfrie Modtagelse i England, og udbragte den Skaal at det venskabelige Forhold maatte vedvare mellem England og Rusland. Et lignende Ønske udbragte Prinds Henrik af Nederlandene med Hensyn til Holland. Blandt Gjæsterne vare den russiske Ambassadeur, Grev Pozzo di Borgo, Lord Melbourne og Hertugen af Wellington, alle 3 talte om det høie Værd af fredelige Forholde mellem de to Riger, isærdeleshed udbredte Ambassadeuren sig udførligt over dette Thema Hertugen af Wellington havde foreslaaet i en Klub i London at optage Storfyrsten til Medlem af Klubben. Forslaget antoges. J samme Forsamling proponeredes af et andet Medlem til Optagelse Fyrst Adam Czartorisk, den bekjendte polske Flygtning, der ligeledes optoges. Cunard fra Nyskotland har afsluttet en Contract med den engelske Regjæring, og paataget sig fra Foraaret 1840 ved Dampskibe at befordre Posten fra England til Halifax moden aarlig Godtgjørelse af 50,000 L. Den engelske Enkedronning har den 7de Mai forladt Lissabon, men en Storm har tvunget hende til at søge Vigo Havn i Gallicien, hvor hun endnu befandt sig den 16de Mai.
Viborger Samler, 1839-05-31
J England har man Efterretninger fra Bombai af 23de og 25de Marts, der lyde gunstigt. Herat skal være afstaaet til Englænderne, og Kamram Schach kun have betinget sig en Pension. Ogsaa flere andre Høvdinger i Candahar og Peschawar have underkastet sig; ifølge et Rygte skal endog Dost Muhammed have rømmet Cabul, og være flygtet til Bjergene. Det under Sir John Keane i Felten staaende Armeecorps fra Bombay, 22,000 Md. stærkt, ventede at indtræffe i Shirkarpore den 8de Marts, og skulde rykke ind i Afghanstan. Til Hærafdelingen fra Bengalen har den Overstcommanderende, Sir Harry Fane, udstedt en Dagbefaling hvori han roser Troppernes Forhold paa Toget. Fra Calcutta berettes, at Alt lader befrygte en Krig mellem England og Birina.
Viborger Samler, 1839-05-31
Fra Malta berettes, at Admiral Stepford vil, saasnart Udbedringerne paa Admiralskibet ere fuldendte, afgaae med en Deel af sin Escadre til Levanten, og rimeligviis medtage den til Malta ankomne Prinds George af Cambringe.
Viborger Samler, 1839-05-31
Fra Frankfurt om Main skrives under 19de Mai, at Hertug Ferdinand af Sachsen-Coburg har begivet sig paa Reisen til Brüssel og London, fra hvilken sidste Stad Hertugen, afgaaer til Lissabon for at besøge sin Søn, Kongen af Portugal. Fra Lissabon vender han tilbage til London for der at møde sin Broder, den regjerende Hertug af Sachsen-Coburg. Til samme Tid ventes til London den belgiske Konge, Leopold, i Anledning af et saare vigtigt Familieanliggende. Den engelske Dronnings, Victorias, Formæling med Prindsen af Sachsen-Coburg skal, efter Børsenhalle, være saa godt som vis. Af Mangel paa Levnetsmidler har den tyrkiske Pascha Ha fis ladet sin Hær gjøre en Sidebevægelse og marschere til Samisat ved Fl. Euphrat, 15 Mile fra den forrige Lei ved Malattia. Er endog ikke denne Marsch et Tilbagetog, er den endnu mindre en krigersk Demonstration. De nyeste Efterretninger udtale det meest grundede Haab om Fredens Vedvaren mellem Storsultanen og Mehemet Ali Den bekjendte Grev v. Münster døde anden Pindsedag i Hanover. Hans Embede og Værdighed som Arvelandmarschal gaaer i Arv til hans mindreaarige, eneste Søn.
Viborger Samler, 1839-05-31
De franske Oppositionsbladr rette deres Angreb isærdeleshed paa Duchtel, den nye Minister for det Jndre, der i sit Foredrag i de Deputeredes Kammer angaaende Bevillingen af overordentlige, hemmelige Fonds skuffede Oppositionens Forventning om Afskaffelsen af de saakaldte Subventioner til Regjeringsbladene. "J flere Aar, sagde Ministeren, deeles Udgifterne af de hemmelige Fonds i to Credit bestemmelser; den ene gaaer over i Budgettet, den anden indeholdes i en speciel Lov for overordentlige Fornødenheder. Vi forelægge idag Kammeret denne Lov, der er nødvendig, og der fordrer Tillid. Jnteressen for den kongelige Tjeneste tillader os ikke at opsætte Forelæggelsen. Den ordentlige Creditbevilling for Aaret 1839 er næsten opbrugt, og vil neppe være tilstrækkelig, indtil den Dem forelagte Lov er gaaet igjennem Kamrene. Det nye Cabinet ønsker tillige af Dem at erholde et sikkert og uomtvisteligt Tegn paa Tillid. Anvendelse af Politimidler er en sørgelig Nødvendighed i vort nyere Borgersamfund. Allerede for længe siden har enhver Forstandig indseet, at den offentlige Sikkerhed ingenlunde tillader at opgive dette Forsvarmiddel.